Gandia millora el trànsit i la seguretat vial al barri del Molí de Santa Maria del Grau amb nous semàfors
29 gener 2021

## Gandia millora el trànsit i la seguretat vial al barri del Molí de Santa Maria del Grau amb nous semàfors29 gener 2021Última actualització: 14 juliol 2025

![](../gestion/img/810edf40c49a32198ecd6a4b1cd277c3734e5731e673371252becd43c1fbc09b.jpg)  
  

El **regidor delegat de Trànsit i Mobilitat, Nacho Arnau**, junt al **President de la Junta del Dsitricte del Grau, Miguel Ángel Picornell**, han visitat el barri del molí de Santa Maria del Grau per conèixer la posada en marxa de nous semàfors instal•lats al punt d’intersecció entre el Carrer del Palangre i el Carrer Vell del Grau, un tram on s’ubica l’IES Les Foies i que es caracteritza per la circulació asidua de vehicles pesats que accedeixen al carrer Molí de Santa Maria amb destí a _International Paper_ (antiga Cartonajes Unión).

Així, Arnau ha explicat que aquests semàfors milloraran la circulació en aquest punt i donaran més seguretat tant als veïns de la barriada com als vehicles pesants: “Amb aquests semàfors s'aconsegueix més seguretat, atés que ací està el centre educatiu i també donem més seguretat als veïns i millorem el trànsit dels veïns del Molí de Santa Maria del Grau, així també com accedim i aconseguim que es faça realitat una de les reivindicacions de l'empresa, que sabeu que suporta un trànsit de vehicles pesants que havien de fer unes maniobres una mica perilloses per al trànsit, i amb aquests semàfors nous per descomptat millorem completament la circulació i el trànsit i dotem de seguretat a aquest tram del Grau”.

Per la seua part, Picornell ha mostrat satisfacció per la nova semaforització que “posa fi a un problema de seguretat, millora l'accés a una barriada com la del Molí de Santa Maria i augmenta la seguretat dels descolars del CEIP Les Foies”.

Finalment, Miguel Millet, representant de l’antiga Cartonajes Unión, ha agraït la implicació de l’Ajuntament de Gandia per solucionar una “inquietud històrica".